Diari Oficial de la Generalitat Valenciana


Sumari del DOGV 7809, del 20-06-2016 (2016/4571)

RESOLUCIÓ de 10 de juny de 2016, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2016 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció persones amb diversitat funcional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4571


Data del document
:   10-06-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública
    * suport econòmic
    * clàusula compromissòria
    * discapacitat
    * ajuda social
    * mitjans per a discapacitats
    * ajuda als discapacitats
    * equipament social

RESOLUCIÓ de 10 de juny de 2016, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2016 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció persones amb diversitat funcional. [2016/4571]  
Mitjançant Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOCV 7705, 26.01.2016), es regulen en el títol II, capítol VII, les bases per a la concessió de subvencions per a projectes d'inversió en equipament i obres de centres d'atenció persones amb diversitat funcional.  
En virtut del que exposa i de conformitat amb l'article 160.4.b de la Llei 1/2015 de, 6 de febrer de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Objecte  
1. Convocar per a l'exercici 2016 les subvencions per a projectes d'inversió en equipament i obres de centres d'atenció a persones amb diversitat funcional, regulades per l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat.  
2. Podran ser objecte de subvenció les actuacions següents:  
a) Adquisició d'equipament.  
b) Adquisició de vehicles de transport col·lectiu adaptats.  
c) Realització d'obres d'adequació i reforma.  
3. S'assimilen i subjectaran al règim d'adquisició d'equipament aquelles instal·lacions l'adquisició d'elements de les quals supere el cost de la mà d'obra d'instal·lació.  
  
Segon. Beneficiaris  
Podran sol·licitar les subvencions les entitats locals i entitats sense finalitat lucrativa, que siguen titulars de centres d'atenció a persones amb diversitat funcional.  
  
Tercer. Requisits previs que han de complir els sol·licitants  
1. En el cas de sol·licitar ajudes per a equipament, els sol·licitants hauran de complir els requisits següents:  
a) En els casos de centres en funcionament, hauran de disposar de l'autorització del centre  
b) En el cas de centres que no hagen entrat en funcionament i requerisquen de l'equipament per a la seua obertura i complisquen tots els requisits previstos en la normativa vigent relacionats amb la construcció/reforma del centre, serà necessari haver sol·licitat i tindre en tramitació l'autorització de funcionament.  
2. En el cas de sol·licitar ajudes per a obres d'adequació i reforma hauran de disposar de l'autorització del centre.  
  
Quart. Finançament  
Les subvencions contingudes en la present convocatòria es concediran amb càrrec als Pressupostos de la Generalitat per a l'exercici 2016, secció 16, servei 03, programa pressupostari 313.40, Diversitat Funcional, capítol VII, en la línia pressupostària i per l'import que es detalla a continuació:  
  
Denominació: Ajudes per a projectes d'inversió.  
Línia de subvenció: S3106.  
Consignació pressupostària: 1.383.164,93 ?.  
Procedència i quantia dels fons:  
Propis no condicionats: 1.383.164,93 ?.  
  
Cinquè. Termini i lloc en què han de presentar-se les sol·licituds  
1. El termini de presentació de les sol·licituds serà de 20 dies naturals a comptar de l'endemà de la publicació de la present resolució en el Diari Oficial de la Comunitat Valenciana.  
2. La sol·licitud de subvenció podrà ser formalitzada per mitjà de la presentació i ompliment de l'imprès de sol·licitud, d'acord amb el model de l'annex I d'aquesta resolució.  
Aquest model de sol·licitud està a disposició dels interessats en el portal de la Generalitat, www.gva.es, accedint als apartats «Guia Prop», «Tràmits i serveis».  
3. Les sol·licituds, junt amb la documentació requerida, que s'assenyala en l'article següent, es presentaran preferentment en el registre d'entrada de les direccions territorials d'Igualtat i Polítiques Inclusives corresponent al municipi en què resideix el sol·licitant, sense perjuí de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Sisè. Documents i informació que ha d'acompanyar la sol·licitud  
1. A la sol·licitud, d'acord amb el model que figura en l'annex I, degudament omplida i subscrita pel representant legal de l'entitat, s'acompanyarà amb caràcter general:  
a) Autorització de consulta telemàtica de dades per a ajudes i subvencions de la Conselleria d'Igualtat i Polítiques Inclusives, que consta com a annex II.  
b) Sol·licitud d'alta de domiciliació bancària omplida, segons model oficial aprovat per Ordre 18/2011, de 17 de juny, de la Conselleria d'Economia Hisenda i Ocupació (DOCV 6548, 21.06.2011), que consta com a annex III, en cas de nou perceptor o canvi de compte bancari.  
2. En les sol·licituds d'adquisició d'equipament i de vehicles de transport col·lectiu adaptats, s'haurà d'acompanyar:  
a) Memòria justificativa de la necessitat d'adquisició.  
b) Pressupost detallat o factura proforma.  
3. En les sol·licituds d'obres d'adequació, que no requereixen projecte tècnic:  
a) Documentació tècnica que permeta definir, valorar i executar les obres que comprenga. No podrà prescindir-se en la documentació esmentada d'un pressupost detallat, amb expressió dels preus unitaris i dels descompostos, annexos a la memòria, justificatius de compliment de les normes aplicables a l'actuació, l'estudi bàsic de seguretat i salut i l'estudi de gestió de residus.  
4. En les sol·licituds d'obres de reforma de centres:  
a) Projecte tècnic complet, amb tota la documentació prevista en les normes de caràcter legal i reglamentari.  
b) Certificat del representant de l'entitat, en què conste:  
- Pressupost de contracta.  
- Programa d'actuació, del desenrotllament de les obres, la duració prevista, amb descripció de terminis mensuals i el desglossament pressupostari d'acord amb aquells.  
5. En el cas que les obres ja estiguen adjudicades/iniciades, serà necessari adjuntar:  
- Contracte d'obres.  
- Programa d'actuació, conseqüència de l'adjudicació d'obres, amb indicació expressa de les dates previstes d'inici i finalització de les obres.  
  
Setè. Termini de resolució i notificació  
1. El termini màxim per a resoldre i notificar la resolució serà de quatre mesos a comptar de la publicació de la present convocatòria en el Diari Oficial de la Comunitat Valenciana.  
2. Transcorregut el termini abans mencionat sense que s'haguera notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
3. Correspon, en tot cas, a la persona titular de la Direcció General de Diversitat Funcional, la resolució de les sol·licituds de subvencions, amb un informe previ i proposta de la comissió d'avaluació.  
  
Huitè. Mitjans de notificació  
La resolució del procediment es notificarà als interessats ajustant-se al que disposa l'article 58 del llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La pràctica de la notificació esmentada s'ajustarà les disposicions contingudes en l'article 59 de l'esmentada llei.  
  
Novè. Recursos  
Les resolucions que es dicten d'acord amb el que disposa l'article anterior posaran fi a la via administrativa i, en contra, es podrà interposar un recurs potestatiu de reposició en el termini d'un mes a comptar de l'endemà de la notificació o bé directament recurs contenciós administratiu, en el termini de dos mesos a comptar des de l'endemà de la notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Deu. Criteris de valoració de les sol·licituds  
1. La valoració de les sol·licituds per a la concessió de subvencions per a adquisició d'equipaments i de vehicles de transport col·lectiu s'efectuarà d'acord amb els criteris següents:  
a) En cas d'equipament o vehicle en centres la finalització del qual es preveja abans del 30 de setembre de 2016 i aquells que els requerisquen per a la seua obertura: fins a un màxim de 50 punts d'acord amb els criteris següents:  
- Equipament: 50 punts  
- Vehicles per a centres de dia per a persones amb diversitat funcional física/orgànica o diversitat funcional intel·lectual: 50 punts.  
- Vehicles per a centres ocupacionals: 40 punts.  
- Vehicles per a centres de dia per a persones amb malaltia mental: 30 punts  
- Vehicles per a residències: 10 punts  
- Altres centres: 0 punts  
b) En cas de centres en funcionament:  
b.1) Equipament o vehicle en centres en funcionament, per a la seua adaptació al compliment de la normativa vigent: fins a un màxim de 50 punts, d'acord amb els criteris següents:  
- Equipament: 50 punts  
- Vehicles per a centres de dia per a persones amb diversitat funcional física/orgànica o diversitat funcional intel·lectual: 50 punts.  
- Vehicles per a centres ocupacionals: 40 punts.  
- Vehicles per a centres de dia per a persones amb malaltia mental: 30 punts  
- Vehicles per a residències: 10 punts  
- Altres centres: 0 punts  
b.2) Equipament o vehicle en centres en funcionament per a millorar la seua funcionalitat que supose una millora en les prestacions i atenció als usuaris: fins a un màxim de 30 punts, d'acord amb els criteris següents:  
- Equipament: 30 punts  
- Vehicles per a centres de dia per a persones amb diversitat funcional física/orgànica o diversitat funcional intel·lectual: 30 punts.  
- Vehicles per a centres ocupacionals: 20 punts.  
- Vehicles per a centres de dia per a persones amb malaltia mental: 10 punts  
- Vehicles per a residències: 5 punts  
- Altres centres: 0 punts  
b.3) Equipament o vehicle en centres en funcionament, per a reposar equipament de serveis generals del centre: fins a un màxim de 20 punts d'acord amb els criteris següents:  
- Equipament: 20 punts  
- Vehicles per a centres de dia per a persones amb diversitat funcional física/orgànica o diversitat funcional intel·lectual: 20 punts.  
- Vehicles per a centres ocupacionals: 15 punts.  
- Vehicles per a centres de dia per a persones amb malaltia mental: 10 punts.  
- Vehicles per a residències: 5 punts.  
- Altres centres: 0 punts.  
c) Aportació de l'entitat per al finançament del projecte d'inversió, d'acord amb el barem establit: fins a un màxim de 20 punts.  
d) Interès social: major repercussió i impacte directe (nombre de beneficiaris, adequació i necessitat de l'equip, urgència o estat de necessitat): fins a un màxim de 20 punts, d'acord amb els criteris següents:  
  
- Centres amb més de 40 beneficiaris: 6 punts.  
- Centres amb un nombre de beneficiaris entre 20 i 39 beneficiaris: 4 punts.  
- Centres amb un nombre de beneficiaris inferior a 20 beneficiaris: 2 punts.  
- Justificació de l'adequació de l'equipament: 7 punts.  
- Justificació de la urgència o necessitat de l'equipament: 7 punts.  
e) Altres criteris funcionals o clàusules socials: fins a un màxim de 10 punts.  
2. La valoració de les sol·licituds per a la concessió de subvencions per a realització d'obres d'adequació i reforma en centres s'efectuarà d'acord amb els criteris següents:  
a) En cas de projectes d'obres d'ampliació de centres, que tinguen capítols constructius pendents per a la seua creació o autorització o l'ampliació de la qual estiga justificada per a incrementar el nombre de places i la capacitat del centre per la demanda social existent: fins a un màxim de 50 punts.  
- En cas d'inexistència de centres de la mateixa tipologia en la comarca: 50 punts  
- En cas de centres que concórreguen, la tipologia del qual existeix en la comarca però amb llista d'espera de 15 o més sol·licitants: 30 punts.  
- En cas de centres que concórreguen, la tipologia del qual existeix en la comarca però amb llista d'espera entre 10 i 14 sol·licitants: 20 punts  
- En cas de centres que concórreguen, la tipologia del qual existeix en la comarca però amb llista d'espera entre 5 i 9 sol·licitants: 10 punts  
b) En cas de centres en funcionament:  
b.1) Projectes d'obres en centres en funcionament, per a la seua adaptació al compliment de la normativa vigent en matèria d'accessibilitat: fins a un màxim de 50 punts, d'acord amb els criteris següents:  
  
- Eliminació barreres arquitectòniques: 30 punts  
- Justificació de la urgència: 20 punts  
b.2) Projectes d'obres en centres en funcionament, per a millorar les condicions d'habitabilitat i la seua adaptació al compliment de la normativa vigent d'altres apartats del Codi Tècnic d'Edificació (en funció del grau d'exigibilitat d'aquestes, qualificat i avaluat per mitjà d'informes tècniques i actes d'inspecció): fins a un màxim de 50 punts, d'acord amb els criteris següents:  
- Obres d'adaptació a la normativa vigent: 30 punts  
- Obres per a millorar les condicions d'habitabilitat: 30 punts.  
- Justificació urgència per a la realització en este exercici: 20  
c) Aportació de l'entitat per al finançament de les obres, d'acord amb el barem establit: fins a un màxim de 20 punts.  
d) Interès social: l'impacte de les obres d'adequació o reforma en les condicions funcionals del centre (en funció del grau de justificació d'aquesta, necessitat, demanda i repercussió en els usuaris): fins a un màxim de 20 punts, d'acord amb els criteris següents:  
- Centres amb més de 40 beneficiaris: 6 punts.  
- Centres amb un nombre de beneficiaris entre 20 i 39 beneficiaris: 4 punts.  
- Centres amb un nombre de beneficiaris inferior a 20 beneficiaris: 2 punts.  
- Justificació de l'adequació de l'equipament: 7 punts.  
- Justificació de la urgència o necessitat de l'equipament: 7 punts.  
  
e) Altres criteris funcionals o clàusules socials: fins a un màxim de 10 punts.  
3. Respecte de cada un dels projectes d'inversió, es valoraran les sol·licituds d'acord amb el percentatge de cofinançament del sol·licitant en relació amb el cost total del mateix, d'acord amb el barem següent:  
  
  
Aportació de l'entitat Punts  
Superior al 60 % 20  
Del 40 al 59,99 % 15  
Del 30 al 39,99 % 10  
Del 20 al 29,99 % 5  
  
  
4. S'estableixen les següents directrius per a la valoració d'altres criteris funcionals o clàusules socials, que es valoraran fins a un màxim de 10 punts, d'acord amb els següents criteris de valoració:  
A. L'experiència acreditada de l'entitat i de l'equip humà en matèria específica d'igualtat de gènere de persones amb discapacitat i del seu personal, assenyalant actuacions i treballs realitzats en els tres últims anys, així com titulació, formació i experiència específica en matèria de gènere. Aquest criteri es valorarà amb un màxim de 3 punts, a raó d'un punt per any acreditat d'implantació d'un pla d'igualtat.  
  
Així mateix es valorarà amb un màxim de 3 punts, si l'entitat, no estant obligada a disposar-ne, es compromet a elaborar i implantar un pla d'igualtat abans del 30 de juny de 2016.  
B. La creació d'ocupació per a persones amb un grau de discapacitat igual o superior al 33 % a través de l'execució de les activitats objecte de subvenció. Aquest criteri es valorarà amb un màxim de 7 punts, valorant-se de la manera següent:  
- Per acreditar l'entitat tindre en la seua plantilla un número superior al 3 per 100 de persones amb discapacitat treballant: 7 punts.  
- Per acreditar l'entitat tindre en la seua plantilla un número superior al 2 per 100, però inferior al 3 per 100, de persones amb discapacitat treballant: 3 punts.  
5. L'orde de prelació per a la concessió de subvencions es determinarà en funció de la puntuació obtinguda per les sol·licituds, no podent-se concedir subvenció a les sol·licituds que no obtinguen la puntuació mínima de 40 punts.  
  
Onze. Criteris per a determinar l'import de la subvenció  
1. La quantia de la subvenció a atorgar per a equipaments, vehicles de transport col·lectiu i obres d'adequació de centres serà com a màxim de 50.000 - per a cada projecte d'inversió i en cap cas no podrà superar el 80 % de la quantia total del projecte.  
2. S'exceptuen d'allò que s'ha indicat en l'apartat anterior quant a la quantia màxima, l'equipament dels centres que no hagen entrat en funcionament i el requerisquen per a la seua obertura, així com els projectes d'inversió d'obres de reforma. La quantia de la subvenció en cap cas no podrà superar el 80 % de la quantia del projecte per al qual se sol·licita la subvenció.  
3. En tot cas, la quantificació de les subvencions per a obres s'adequarà als costos de les obres i instal·lacions, d'acord amb els preus en vigor fixats per l'Institut Valencià de l'Edificació o, a falta d'això, per l'organisme que tinga atribuïdes competències en aquesta matèria. Respecte als materials i instal·lacions per als quals se sol·licita subvenció respondran a qualitats mitjanes segons mercat.  
  
Dotze. Condicions de la concessió de subvenció  
1. Les entitats beneficiàries de la subvenció queden obligades a:  
a) Aportar la part no finançada del cost de l'actuació per al que se sol·licita la subvenció, amb finançament propi o concurrent d'altres institucions.  
b) Realitzar l'activitat que fonamenta la concessió de la subvenció (obra o equipament) durant l'exercici 2016 i, en tot cas, abans del termini establit per a la justificació de despeses.  
c) Sotmetre's, en el cas que l'actuació requerisca projecte tècnic o memòria valorada d'obres, a l'informe de supervisió i prescripcions tècniques que establisca el servei d'Oficina Tècnica de Projectes i Obres de la Conselleria.  
d) Comunicar, almenys amb quinze dies d'antelació a la data prevista d'inici, qualsevol canvi en el projecte, per causa aliena a la voluntat de l'entitat, que podrà ser objecte d'una nova valoració i haurà de ser autoritzat, si és el cas, mitjançant una resolució de l'òrgan concedent.  
  
e) Comunicar a l'òrgan concedent la concessió de subvencions de qualsevol ens públic o privat per a la mateixa finalitat. I en aquest cas, es realitzarà l'oportuna modificació de la valoració i resolució de l'òrgan concedent.  
f) Sotmetre's a les actuacions d'inspecció i comprovació de la veracitat dels dades aportades i de la destinació donat als fons rebuts, així com les de control financer que corresponguen a la Intervenció General i les previstes en la legislació per als perceptors de fons públics.  
  
g) No variar la destinació del centre en un període mínim de 10 anys des de la resolució de concessió, en el cas de concessió de subvenció per a adquisició d'equipament o adquisició de vehicle, i de 15 anys en el cas d'obres d'adequació i reforma.  
h) Deixar constància expressa de la condició d'actuació subvencionada per la Generalitat en qualsevol relació amb tercers.  
2. Quan l'import de la despesa objecte de l'ajuda supere la quantia de 18.000 - en el supòsit de subministrament de béns d'equip o vehicle i la de 50.000 - per a l'obra, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'entrega del bé o realització de l'obra, d'acord amb el que disposa l'article 31.3 de la Llei 38/2003, de 17 de novembre, General de Subvencions.  
3. L'elecció entre les ofertes presentades haurà d'aportar-se en la justificació de despeses, o, si és el cas, en la sol·licitud de subvenció, si s'haguera ja executat, i es realitzarà d'acord amb criteris d'eficiència i economia, havent de justificar-se expressament en una memòria l'elecció quan no recaiga en la proposta econòmica més avantatjosa.  
4. Es consideren despeses subvencionables les establides en l'article 46 de l'Ordre 1/2016, de 20 de gener (DOCV 7705, 26.01.2016), de la Vicepresidència i Conselleria d'Igualtat i Polítiques Inclusives, d'acord amb la modalitat de la subvenció.  
  
Tretze. Pagament de la subvenció  
1. Els pagaments de la subvenció per a adquisició d'equipament o de vehicles de transport col·lectiu adaptats s'efectuaran contra presentació de factures acreditatives de la despesa realitzada.  
2. Els pagaments de la subvenció per a obres d'adequació, que no requerisquen projecte tècnic s'efectuaran contra presentació de factures acreditatives de la despesa realitzada.  
3. Els pagaments de la subvenció per a obres de reforma, s'efectuaran contra la certificació d'obra expedida per un tècnic competent, acompanyada de les corresponents factures, d'acord amb les condicions de finançament establides i de conformitat amb el projecte tècnic d'obres. Les certificacions esmentades es presentaran per triplicat d'acord amb el model oficial i hauran d'estar aprovades per l'òrgan competent per a la contractació de les obres subvencionades.  
4. En el cas de les entitats locals, les factures seran substituïdes per certificat de l'interventor local en què consten les quantitats aplicades al Objecte de la subvenció amb detall expresse dels diferents conceptes subvencionats, de les unitats i dels imports parcials. Les quantitats esmentades han de trobar-se, almenys, en situació «d'obligacions reconegudes» i així haurà de fer-se constar en la certificació.  
  
  
Catorze. Forma i termini de justificació de les subvencions  
1. La justificació de la subvenció es realitzarà per mitjà de la presentació, davant de la Direcció General de Diversitat Funcional, de la documentació necessària per a acreditar la despesa realitzada, d'acord amb allò que s'ha estipulat en l'apartat tretze.  
2. El termini màxim de presentació de la justificació de les subvencions per a adquisició d'equipament i vehicles de transport col·lectiu serà el dia 15 d'octubre de 2016.  
3. El termini màxim de presentació de la justificació de les subvencions per a obres finalitzarà, en tot cas, el dia 16 de novembre de 2016.  
  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes, computat en els mateixos termes, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que els interessats puguen presentar qualsevol altre que hi estimen pertinent.  
  
València, 10 de juny de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.